stanford-oval/wikipedia huggingface dataset:
2025 בארצות הברית

| --- | --- |
 : ערך זה עוסק בשנה הנוכחית הנתונים עשויים להשתנות במהירות, ועל כן ייתכן שהם חלקיים, לא מדויקים או לא מעודכנים.
| 0 | 1 | 2 | 3 |
| --- | --- | --- | --- |
| «««  2024   2023  2022 |  דגל ארצות הברית | 2025  בארצות הברית |  »»»       |
כל ערכי השנים בארצות הברית • אירועים בולטים בעולם ב-2025 פורטל ארצות הברית • לוח שנה של שנת 2025
2025 בארצות הברית היא השנה בה תחגוג ארצות הברית 249 שנה מיום היווסדה.
הנהגה

נשיא ארצות הברית: ג'ו ביידן (עד 20 בינואר), דונלד טראמפ (החל מ-20 בינואר)
סגן נשיא ארצות הברית: קמלה האריס (עד 20 בינואר), ג'יי. די. ואנס (החל מ-20 בינואר)
יושב ראש בית הנבחרים של ארצות הברית: מייק ג'ונסון
מנהיג הרוב של הסנאט: צ'אק שומר (עד 3 בינואר), ג'ון ת'ון (החל מ-3 בינואר)
הקונגרס של ארצות הברית: 118 (עד 3 בינואר), 119 (החל מ-3 בינואר)
אירועים בולטים

1 בינואר – הפיגוע המשולב בניו אורלינס: חמישה עשר בני אדם נהרגו ועוד 36 נפצעו במהלך פיגוע דריסה וירי שבוצע ברחוב בורבון בניו אורלינס שבלואיזיאנה.
9 בינואר – נערכה ההלוויה הממלכתית של הנשיא לשעבר ג'ימי קרטר בקתדרלה הלאומית של וושינגטון בוושינגטון די. סי.
19 בינואר – האפליקציות הסיניות טיקטוק, CapCut (אנ')‏, Lemon8 (אנ')‏ ו-Marvel Snap נחסמו בכל חנויות האפליקציות בארצות הברית, בהתאם לחקיקה של בית הנבחרים האמריקאי האוסרת על כל פעילות של חברת ByteDance בתחומי בארצות הברית. לאחר מספר שעות, הוסרה החסימה מטיקטוק, בעקבות הודעת הנשיא הנבחר דונלד טראמפ כי יחתום על צו נשיאותי שיעכב את האיסור הפדרלי על האפליקציה.
20 בינואר – השבעתו של דונלד טראמפ לכהונתו השנייה כנשיא ארצות הברית.
29 בינואר – האסון האווירי מעל נהר הפוטומק: מטוס נוסעים מדגם בומברדייה CRJ700 של חברת התעופה אמריקן איגל (אנ') התנגש במסוק מדגם סיקורסקי UH-60 בלאק הוק של צבא ארצות הברית מעל נהר הפוטומק בקרבת נמל התעופה רונלד רייגן וושינגטון נשיונל בוושינגטון די. סי..
4 בפברואר – הנשיא טראמפ הצהיר לראשונה שארצות הברית צפויה להשתלט על רצועת עזה במסגרת הסכם אמריקני-ישראלי, שלתושבים הפלסטינים ברצועת עזה לא תהיה ברירה אלא לעזוב למדינות אחרות בעולם, ושהצבא האמריקני יהיה אחראי על שיקום עזה במטרה להפוך את רצועת עזה ל"ריביירה של המזרח התיכון" עבור "אנשי העולם".
אירועים בולטים > אירועים צפויים

5 במאי – פרשת פי. דידי - תחילת המשפט של הראפר האמריקני שון "דידי" קומבס בגין עבירות של סחר בבני אדם למטרות מין, חטיפה, סחיטה, והסעת אנשים לשם זנות.
ספטמבר – תוכנית ארטמיס - נאס"א אמורה להשיק את ארטמיס 2 שהיא טיסת הניסוי המאוישת הראשונה של החללית אוריון במסגרתה החללית, ועליה ארבעה אסטרונאוטים (גרגורי ריד ויסמן, ויקטור ג'יי גלובר, כריסטינה קוק וג'רמי רוג'ר הנסן), יבצעו מספר הקפות מסביב לירח ולאחר מכן היא תשוב לכדור הארץ.
תושלם בנייתה של נושאת המטוסים האמריקנית USS Enterprise מסדרת נימיץ.
נפטרו

פרק זה לוקה בחסר. אנא תרמו לוויקיפדיה ו.
ראו קטגוריה:אמריקאים שנפטרו ב-2025
3 בינואר – ג'ף באנה, תסריטאי ובמאי קולנוע יהודי-אמריקאי (נולד ב-1977)
16 בינואר – דייוויד לינץ', במאי קולנוע וטלוויזיה, תסריטאי, שחקן, מוזיקאי וסופר אמריקאי (נולד ב-1946)
7 בפברואר – טוני רוברטס, שחקן קולנוע, טלוויזיה ותיאטרון יהודי-אמריקאי (נולד ב-1939)
24 בפברואר – רוברטה פלאק, זמרת אמריקאית בסוגות מוזיקת נשמה, ג'אז, פולק ורית'ם אנד בלוז (נולד ב-1937)
26 בפברואר – מישל טרכטנברג, שחקנית ודוגמנית יהודייה-אמריקאית (נולד ב-1985)
26 בפברואר – ג'ין הקמן, שחקן קולנוע אמריקאי, זוכה שני פרסי אוסקר ושלושה פרסי גלובוס הזהב (נולד ב-1930)
כשאת עצובה

| --- | --- |

 סינגל בביצוע עמיר בניון
 מתוך האלבום רק את
 יצא לאור:  מאי 1999
 סוגה:  מוזיקה מזרחית, זמר עברי
 שפה:  עברית
 חברת תקליטים:  הד ארצי
 כתיבה:  עמיר בניון
 לחן:  עמיר בניון
 הפקה:  מיכה שטרית
"כשאת עצובה" (מכונה גם "בצבא הכי חזק שבעולם" לפי המילים הפותחות את פזמון השיר) הוא פזמון שכתב והלחין הזמר והמוזיקאי עמיר בניון, ואשר הוקלט לראשונה עבור אלבום הבכורה שלו, "רק את", שיצא לאור בשנת 1999.
אודות השיר

עמיר בניון נולד וגדל בשכונה ד' בבאר שבע, ואת הכסף למימון אלבומו הראשון צבר לאחר עבודות בשיפוצים. האלבום יצא לאור לאחר שבניון שלח מספר סקיצות למוזיקאי מיכה שטרית שהסכים להפיק את אלבומו של בניון, שהיה אז מוזיקאי אלמוני.

האלבום "רק את" שיצא ביוני 1999 היה לאלבום הפריצה של בניון. סגנונו, שנע בין המוזיקה הטורקית הכבדה לבין מוזיקת הרוק היה חדשני באותם הימים בישראל, וחלק גדול משירי האלבום זכו להצלחה.

השיר הוא שיר אהבה אבסולוטי של גבר לאישה, היה למצליח מסחרית ביותר מתוך שירי האלבום "רק את", אך גם הוא, בשלב זה, בעיקר שודר בתחנות הרדיו האזוריות בשעות שהוקדשו למוזיקה מזרחית.

בשנת 2003, במסגרת העונה הראשונה של תוכנית המציאות המוזיקלית "כוכב נולד", ביצעה הזמרת שירי מימון את השיר "כשאת עצובה". השיר, שהיה עד לביצוע זה מוכר בעיקר לחובבי המוזיקה המזרחית, הפך בן־לילה לאחד השירים המושמעים ביותר בישראל, וקידם את אלבומו הרביעי "ניצחת איתי הכל". הביצוע המקורי של השיר הפך לאחד השירים המזוהים ביותר עם בניון וחיזק את מעמדו במיינסטרים של המוזיקה הישראלית.

לדברי בניון "המקור התחיל בתור שיר כשהייתי מאוד צעיר. כתבתי אותו בגיל 17, זה שיר שכתבתי לאמא שלי. ועם הזמן, כן, זה התחיל לקבל כל מיני משמעויות. הייתי מקדיש אותו למדינה, הייתי מקדיש אותו לחיילי צה"ל. הוא נמצא כמעט בכל תבנית עם הפרשנות שלה".
ביצועים וגרסאות כיסוי

בשנת 2003 ביצעה הזמרת שירי מימון גרסת כיסוי של השיר במסגרת חצי הגמר של התכנית כוכב נולד ובמסגרת אחד מהתוכניות של גלגלייב עם דלית רצ'שטר המשודרת בגלגלצ.
בשנת 2011 ביצע דניאל דרחי גרסת כיסוי של השיר במסגרת התכנית "בית ספר למוסיקה".
ב-21 בדצמבר 2011 פרסמה דיאנה גולבי גרסה בעבוד שונה לשיר בערוץ היוטיוב שלה.
ב-27 במרץ 2017 ביצע את השיר הזמר שיר לוי באולפני "רדיו חם אש 99.5" בתוכנית "מרימים" עם ליאור זיני.
בשנת 2016 ביצע הזמר עוזיה צדוק גרסת כיסוי של השיר במסגרת התכנית "בית ספר למוסיקה".
ב-22 בדצמבר 2020 ביצעו את השיר לינט, אלי לוזון ומקהלת פירקת אלנור, במסגרת פרויקט "צו השעה".
ב-23 בנובמבר 2021 ביצע את השיר המתמודד דן ביטון בתוכנית המציאות המוזיקלית "אקס פקטור לאירוויזיון" (2022).
ב-3 במאי 2022 ביצעה את השיר הזמרת יובל דיין במופע "שירים בכיכר" בהפקת עיריית תל אביב-יפו.
ב-22 במאי 2022 ביצע את השיר הזמר שמעון בוסקילה בתוכנית המוזיקה "V.I.P עם מושיקו שטרן" בערוץ הרדיו "רדיוס 100FM".
ב-5 ביוני 2023 ביצעה את השיר הזמרת רוחמה רז בליווי התזמורת האנדלוסית מעלות-תרשיחא בהיכל התרבות מעלות.
ב-23 באוקטובר 2023 ביצע את השיר הזמר איציק שמלי במשדר המיוחד "ביחד איתכם" עם ירון אילן בערוץ 24.
ב-9 בנובמבר 2023 ביצעה הזמרת מור יחד עם הזמר גל אדם את גרסתם לשיר.
ב-25 בדצמבר 2023 ביצע את השיר, בוגר "בית ספר למוסיקה", מישל כהן, בתוכנית המציאות המוזיקלית "הכוכב הבא לאירוויזיון 2024".
ב-28 בדצמבר 2023 ביצעו את השיר חברי "זהו זה!" יחד עם עמיר בניון בתוכניתם בערוץ כאן 11.
ב-22 בינואר 2025 ביצעה את השיר ואלרי חמאתי בגמר העונה ה-11 של הכוכב הבא לאירוויזיון.
הערות שוליים

1 2 3 4  כשאת עצובה [דף שיר], באתר הספרייה הלאומית
↑  רן בוקר,'"`UNIQ--nowiki-00000001-QINU`"'עמיר בניון: "בלי המוזיקה אהיה אומלל מאוד", באתר ynet, 24 בדצמבר 2019
↑  דיאנה גולבי - כשאת עצובה, באתר יוטיוב, ‏21.12.2011
↑  שיר לוי - כשאת עצובה | לייב ברדיו חם אש 99.5, באתר יוטיוב, ‏30.3.2017
↑  לינט, אלי לוזון, פירקת אלנור - כשאת עצובה, באתר יוטיוב, ‏22.12.2020
↑  דן ביטון – כשאת עצובה | אקס פקטור לאירוויזיון 2022, באתר יוטיוב, ‏24.11.2021
↑  כשאת עצובה יובל דיין, באתר יוטיוב, ‏4.5.2022
↑  שמעון בוסקילה - כשאת עצובה (קאבר לעמיר בניון) | רדיוס 100FM - מושיקו שטרן, באתר יוטיוב, ‏22.5.2022
↑  כשאת עצובה רוחמה עם האנדלוזית מעלות תרשיחא היכל התרבות מעלות 5.6.23, באתר יוטיוב, ‏6.6.2023
↑  איציק שמלי - כשאת עצובה | מתוך ביחד אתכם, באתר יוטיוב, ‏23.10.2023
↑  מור & גל אדם - כשאת עצובה (קאבר), באתר יוטיוב, ‏9.11.2023
↑  הכוכב הבא במהדורה מיוחדת | מישל כהן - כשאת עצובה, באתר יוטיוב, ‏26.12.2023
↑  כשאת עצובה, באתר כאן – תאגיד השידור הישראלי, 28 בדצמבר 2023
עד שיצא עשן לבן (סרט)

| --- | --- |

 מבוסס על:  עד שיצא עשן לבן (ספר)
 בימוי:  אדוארד ברגר
 הופק בידי:  טסה רוס ג'ולייט האוול מייקל ג'קמן אליס דוסון רוברט האריס
 תסריט:  פיטר סטרוגהן
 עריכה:  ניק אמרסון
 שחקנים ראשיים:  רייף פיינס סטנלי טוצ'י ג'ון לית'גו איזבלה רוסליני
 מוזיקה:  האושקה
 צילום:  סטפן פונטיין
 מדינה:  ארצות הברית ארצות הברית הממלכה המאוחדת הממלכה המאוחדת
 חברת הפקה:  FilmNation Entertainment House Productions
 חברה מפיצה:  Focus Features
 הקרנת בכורה:  30 באוגוסט 2023 (פסטיבל טליורייד) ארצות הברית 25 באוקטובר 2024
 משך הקרנה:  120 דקות
 שפת הסרט:  אנגלית
 סוגה:  מותחן פסיכולוגי
 הכנסות:  30.5 מיליון דולר
 דף הסרט ב־IMDb
עד שיצא עשן לבן (באנגלית: Conclave, "קונקלווה") הוא סרט מותחן פסיכולוגי אמריקאי משנת 2024 בבימויו של אדוארד ברגר, המבוסס על ספר בעל שם זהה משנת 2016. בסרט מככבים רייף פיינס, סטנלי טוצ'י, ג'ון לית'גו, לוסיאן מסאמאטי, סרג'יו קסטליטו, קרלוס דיאז ואיזבלה רוסליני.
הסרט הוקרן לראשונה בפסטיבל הקולנוע של טליורייד (אנ') ב-30 באוגוסט 2024, ועלה לאקרנים בארצות הברית ב-25 באוקטובר 2024 ובבריטניה ב-29 בנובמבר. הסרט זכה בפרס גילדת שחקני המסך לאנסמבל השחקנים הטוב ביותר בסרט קולנוע.
עלילה

לאחר מותו של האפיפיור מהתקף לב מתכנסת מועצת הקרדינלים בהתבודדות לקונקלווה, הטקס לבחירת האפיפיור החדש. את האספה מנהל הקרדינל-דיקן תומאס לורנס.
ארבעה מועמדים נחשבים למתמודדים העיקריים: קרדינל בליני, ליברל הקרוב בדעותיו לאלו של האפיפיור המנוח וידיד קרוב של לורנס; קרדינל טדסקו, איטלקי ומסורתי ריאקציוני שמעוניין להחזיר את הכנסייה לעמדותיה בעבר; קרדינל אדיימי, ניגרי בעל דעות שמרניות; וקרדינל טרמבליי, שמרן. בליני ולורנס הם שניים ממנהיגי האגף הליברלי בכנסייה, אך שניהם טוענים שאינם מעוניינים בתפקיד האפיפיור. העיתונות מעריכה כי בליני הוא בעל הסיכויים הטובים לזכות.
זמן קצר לפני תחילת האספה טוען איש סודו של האפיפיור המנוח בפני קרדינל לורנס כי האפיפיור פיטר את קרדינל טרמבליי שעות לפני מותו. אל הארוחה שלפני האספה מופיע במפתיע וינסנט בניטס מקאבול, הוא אינו מוכר לאיש אך מוכיח שהאפיפיור המנוח מינה אותו בחשאי (אנ') לקרדינל. תומאס משתכנע לצרף אותו לאספה. בערב הוא חוקר את טרמבליי אודות הטענה שהאפיפיור פיטר אותו, והלה מכחיש זאת בתוקף.
לפני ההצבעה הראשונה נושא תומאס דרשה הקוראת לאמץ ספק וחוסר ודאות, היא נתפסת כקריאה ליברלית וכנאום קמפיין. בהצבעה הראשונה אף אחד מהמועמדים לא זוכה ברוב הדרוש, אך אדיימי מוביל מעט לפני כולם, בעוד הקולות הליברליים מתפצלים בין לורנס לבליני. בינתיים לורנס שולח לברר אודות הטענה על פיטוריו של טרמבליי, ומקבל תשובות בלתי ברורות אודות דו"ח עלום.
הליברלים מתחילים להתגבש מאחורי אדיימי, לחרדתו של בליני שמזכיר כי אדיימי הינו הומופוב. הוא גם מאשים את לורנס ברצון לזכות בתפקיד בעצמו למרות הכחשותיו הנמרצות.
לאחר סערה שמתעוררת בעקבות עימות של נזירה ניגרית בשם שינומי עם הקרדינל אדיימי בחדר האוכל לורנס מתעקש לשוחח איתה. הוא מגלה כי בעבר הרחוק ניהלה מערכת יחסים עם אדיימי ואף ילדה לו בן שנמסר לאימוץ. לורנס מבהיר לאדיימי כי למרות שעליו עצמו חלה חובת שמירת סוד השמועות שגועשות לאחר התקרית ירחיקו ממנו את התומכים וכי אין לו כל סיכוי להתמנות. אדיימי טוען שהנזירה שנומי הובאה במתכוון מתוך מטרה להפיל אותו, שכן היא מעולם לא יצאה את גבולות ניגריה קודם לכן.
לאחר הצבעה חמישית עדיין אף מועמד אינו משיג את הרוב הדרוש. לורנס מגלה שהקרדינל בניטס היה מקורב לאפיפיור המנוח, שאף סידר לו כרטיס טיסה לשווייץ עבור טיפול רפואי עלום שלמעשה לא התבצע. בליני מחליט להעביר את תמיכתו לטרמבליי כדי למנוע מטדסקו להיבחר. הנזירה הראשית האחות אגנס מביאה לידיעתו של תומאס כי טרמבליי הוא זה שהביא את האחות שנומי לוותיקן. לורנס פורץ לדירתו החתומה של האפיפיור המנוח ומגלה שם מסמכים המעידים כי טרמבליי שיחד קרדינלים כדי שיצביעו לו. בליני מפציר בלורנס לשרוף את המסמכים, וכשלורנס ההמום מאשים אותו הוא מודה כי קיבל הצעה לתפקיד יוקרתי בתמורה לתמיכתו בטרמבליי.
לורנס ואגנס מפיצים את המסמכים ומסכלים את מועמדתו של טרמבליי, כעת הופך לורנס למועמד המשמעותי ביותר מול טדסקו.
במהלך ההצבעה הבאה מחבל מתאבד מתפוצץ בוותיקן, רבים נהרגים בחוץ והפצצה אף פוגעת בקפלה הסיסטינית. טדסקו מנצל את המצב, מאשים את המוסלמים וקורא לכנסייה להיכנס למלחמת דת עם האסלאם. בניטס מתעמת עימו וטוען שראה את משמעותה האמיתית של מלחמה בשדות הקרב בהם התנדב. בהצבעה הבאה נבחר בניטס לאפיפיור.
לורנס מגלה שהטיפול הרפואי שבניטז אמור היה לעבור הוא כריתת רחם. הוא מתעמת עימו ובניטז מספר לו שהוגדר כזכר בלידה וגילה שיש לו רחם ושחלות רק בטיפול רפואי לאחרונה. הוא מסביר שהתחרט ברגע האחרון מכוונתו להסיר אותם כיוון שהחליט שעליו להישאר בצורה בה נברא. לורנס מחליט שלא לחשוף את סודו, ומאזין לקהל המריע לבחירתו של האפיפיור החדש.
צוות השחקנים הראשי

רייף פיינס – קרדינל תומאס לורנס
סטנלי טוצ'י – קרדינל בליני
ג'ון לית'גו – קרדינל טרמבלי
איזבלה רוסליני – הנזירה אגנס
לוסיאן מסאמאטי – קרדינל אדיימי
קרלוס דיאז – קרדינל בניטס
סרג'יו קסטליטו – קרדינל טדסקו
הפקה

אדוארד ברגר החליט ליצור עיבוד קולנועי לספר "עד שיצא עשן לבן" מעט לפני שקיבל את תפקיד הבימוי למה שהפך לסרט הקודם שלו, העיבוד המחודש לסרט במערב אין כל חדש. הוא פיתח את התסריט עם המפיקה טסה רוס והתסריטאי פיטר סטרוגהן במשך כחמש שנים, במקביל לצילומי במערב אין כל חדש.
במאי 2022 הוכרז כי רייף פיינס, סטנלי טוצ'י, ג'ון לית'גו, ואיזבלה רוסליני אמורים לככב בסרט.
צילומי הסרט החלו בינואר 2023 ברומא, אז גם הוכרזו יתר הליהוקים לקאסט. כיוון שאסור לצלם בתוך הוותיקן עצמו ברגר צילם באולפני צ'ינצ'יטה ברומא, שם בנה העתק בקנה מידה מלא של פנים הקפלה הסיסטינית המשמשת את טקס הקונקלווה, מלבד הכיפה שנוספה בפוסט-פרודקשן. הצילומים הסתיימו במרץ 2023.
הפצה

בנובמבר 2023 רכשה חברת Focus Features (אנ') את זכויות ההפצה של הסרט בארצות הברית.
הסרט הוקרן בבכורה עולמית בפסטיבל הקולנוע של טליורייד ב-30 באוגוסט 2024, ב-8 בספטמבר הוקרן הסרט בפסטיבל טורונטו.
ביקורות

באתר Rotten Tomatoes הסרט קיבל 92 אחוזי טריות המבוססים על 232 ביקורות, עם דירוג ממוצע של 8.1/10. באתר Metacritic הוא עומד על ציון ממוצע משוקלל של 79, המבוסס על 47 מבקרים.
הדדליין שיבח את העיבוד של הספר: "ברגר.. הפך את הסיפור עתיר הדיאלוגים הזה לקולנועי באמת, וכמעט הסיפור המרתק ביותר שניתן לדמיין", בגרדיאן נכתב: "עד שיצא עשן לבן הוא קודם כל עיבוד מבריק ל'ספר שדה תעופה' (אנ'), ודרמה עמוקה על עולם הדת בנוסף".
בדומה לכך מבקרים נוספים הגדירו את הסרט ככזה שמנתח נושאים של דת, אמונה וספקות, בעוד אחרים דווקא טענו כי הסרט לא מחדש או מעמיק בנושאים אלו, ועיקר כוחו בעלילה ויצירת מותחן סוחף. כך למשל הניו יורק פוסט שחידד: "בדומה לקריאת ספר של דן בראון, אל תבוא בציפייה להעמיק בבחינת התאולוגיה שלך".
תפקידו של רייף פיינס זכה לשבחים גורפים, כשמבקרים רבים ציינו את הופעתו בסרט כאחת הגדולות בקריירה שלו וכזו שעשויה להעניק לו לראשונה פרס אוסקר. בהוליווד ריפורטר נכתב שזהו "אחד התפקידים הטובים בקריירה של רייף פיינס", בביקורת באתר Collider (אנ') צוין: "פיינס מצליח להתעלות על רבים מתפקידיו הגדולים ביותר".
פרסים ומועמדויות

| פרס | תאריך | קטגוריה | עבור | תוצאה | מקור |
| --- | --- | --- | --- | --- | --- |
| פרס המוזיקה במדיה של הוליווד | 20 בנובמבר 2024 | פרטיטורה מקורית - סרט עלילתי | וולקר ברטלמן | מועמדות |  |
| פרס האקדמיה האירופית לקולנוע | 7 בדצמבר 2024 | השחקן האירופאי הטוב ביותר | רייף פיינס | מועמדות |  |
| פרס איגוד המבקרים האמריקני | 4 בינואר 2025 | השחקן הטוב ביותר | רייף פיינס |  מקום שלישי |  |
| פרס גלובוס הזהב | 5 בינואר 2025 | הסרט הטוב ביותר - דרמה | "עד שיצא עשן לבן" | מועמדות |  |
| פרס גלובוס הזהב | 5 בינואר 2025 | השחקן הטוב ביותר בסרט קולנוע - דרמה | רייף פיינס | מועמדות |  |
| פרס גלובוס הזהב | 5 בינואר 2025 | שחקנית המשנה הטובה ביותר בסרט | איזבלה רוסליני | מועמדות |  |
| פרס גלובוס הזהב | 5 בינואר 2025 | הבמאי הטוב ביותר | אדוארד ברגר | מועמדות |  |
| פרס גלובוס הזהב | 5 בינואר 2025 | התסריט הטוב ביותר | פיטר סטראוהן | זכייה |  |
| פרס גלובוס הזהב | 5 בינואר 2025 | הפסקול המקורי הטוב ביותר | וולקר ברטלמן | מועמדות |  |
| פרס סטלייט | 26 בינואר 2025 | הסרט הטוב ביותר – דרמה | "עד שיצא עשן לבן" | מועמדות |  |
| פרס סטלייט | 26 בינואר 2025 | הבמאי הטוב ביותר | אדוארד ברגר | מועמדות |  |
| פרס סטלייט | 26 בינואר 2025 | השחקן הטוב ביותר בסרט קולנוע - דרמה | רייף פיינס | מועמדות |  |
| פרס סטלייט | 26 בינואר 2025 | השחקנית הטובה ביותר בתפקיד משנה | איזבלה רוסליני | מועמדות |  |
| פרס סטלייט | 26 בינואר 2025 | התסריט המעובד הטוב ביותר | פיטר סטראוהן | מועמדות |  |
| פרס סטלייט | 26 בינואר 2025 | עריכת הסרט הטובה ביותר | ניק אמרסון | מועמדות |  |
| פרס סטלייט | 26 בינואר 2025 | עיצוב ההפקה הטוב ביותר | סוזי דייוויס (מעצבת הפקה); סינתיה סלייטר (מעצבת תפאורה) | מועמדות |  |
| פרס סטלייט | 26 בינואר 2025 | הפסקול המקורי הטוב ביותר | וולקר ברטלמן | מועמדות |  |
חד"ש-תע"ל

| --- | --- |

 מדינה:  ישראל ישראל
 מנהיגים:  מוחמד ברכה, איימן עודה, אחמד טיבי
 תקופת הפעילות:  2003, 2019, 2022 – הווה (כ־22 שנים)
 אידאולוגיות:  אינטרסים של ערביי ישראל פתרון שתי המדינות הפרדת הדת מהמדינה מדינת כל אזרחיה פלגים מסוימים: קומוניזם מרקסיזם-לניניזם לאומיות ערבית
 כנסות:  16, 21, 25
 אותיות:  ום
 שיא כוחה:  6 מנדטים (2019)
 שפל כוחה:  3 מנדטים (2003)
 נוצרה מתוך:  חד"ש, תע"ל
 מיקום במפה הפוליטית:  שמאל רדיקלי לשמאל
 צבעים רשמיים:  אדום, צהוב
 נציגויות בפרלמנטים
 הכנסת:  5 / 120
חד"ש-תע"ל (בערבית: الجبهة-العربية للتغيير) היא רשימה משותפת למפלגות חד"ש ותע"ל. הרשימה הוקמה לראשונה בשנת 2003 בבחירות לכנסת ה-16, ורצה שוב בבחירות לכנסת ה–21 ובבחירות לכנסת ה-25. חד"ש-תע"ל משתייכת לשמאל עד השמאל הרדיקלי בישראל, ולרוב מתנגדת לישיבה עם כל ממשלה באשר היא.
היסטוריה

הרשימה התמודדה בבחירות לכנסת השש עשרה, וזכתה בשלושה מושבים. בבחירות לכנסת השבע עשרה התמודדה חד"ש באופן עצמאי, ואילו תע"ל התמודדה במסגרת רשימת רע"מ-תע"ל.
בכנסת העשרים היו המפלגות חלק מסיעת הרשימה המשותפת. לקראת הבחירות לכנסת העשרים ואחת, התפלגה תע"ל מהסיעה, ולבסוף התאחדו חד"ש ותע"ל פעם נוספת. בראש הרשימה הוצב יו"ר חד"ש איימן עודה, ובמקום השני יו"ר תע"ל אחמד טיבי. הנהגת הרשימה תהיה משותפת. ב-6 במרץ 2019 החליטה ועדת הבחירות המרכזית לכנסת העשרים ואחת לפסול את מועמד הרשימה עופר כסיף, בניגוד לעמדת היועץ המשפטי לממשלה. בית המשפט העליון ביטל את הפסילה.
בבחירות לכנסת העשרים ואחת זכתה הרשימה ב-193,442 קולות, שהם 6 מושבים בכנסת. לבחירות הבאות חזרו 2 המפלגות לרשימה המשותפת.
לקראת הבחירות לכנסת העשרים וחמש התפרקה שוב הרשימה המשותפת, כאשר בל"ד החליטה להגיש רשימה נפרדת מהמפלגות האחרות החברות ברשימה המשותפת ולכן חד"ש ותע"ל הגיעו להסכם ריצה משותפת, כאשר במקום הראשון יו"ר חד"ש איימן עודה, ובמקום השני יו"ר תע"ל אחמד טיבי.
חברי כנסת

| כנסת | מושבים | חברי כנסת |
| --- | --- | --- |
| הכנסת ה–16 (2003) | 3 | חד"ש: מוחמד ברכה, עיסאם מח'ול תע"ל: אחמד טיבי |
| הכנסת ה–21 (2019) | 6 | חד"ש: איימן עודה, עאידה תומא סלימאן, עופר כסיף, יוסף ג'בארין תע"ל: אחמד טיבי, אוסאמה סעדי |
| הכנסת ה-25 (2022) | 5 | חד"ש: איימן עודה, עאידה תומא סלימאן, עופר כסיף, יוסף עטאונה תע"ל: אחמד טיבי |
איימן עודה, יו"ר חד"ש
אחמד טיבי, יו"ר תע"ל
ביאורים

1 2 3 4  חד"ש
1 2 3  תע"ל
הערות שוליים

↑  חסן שעלאן,'"`UNIQ--nowiki-0000000B-QINU`"'ח"כ אחמד טיבי: "פורש מהרשימה המשותפת", באתר ynet, 8 בינואר 2019
↑  ג'קי חורי,'"`UNIQ--nowiki-0000000D-QINU`"'חד"ש ותע"ל סיכמו על איחוד רשימות בראשות משותפת של עודה וטיבי, באתר הארץ, 21 בפברואר 2019
↑  דניאל דולב, יואב איתיאל וטל שלו‏, בניגוד להמלצת היועמ"ש: נפסלה מועמדות עופר כסיף ורשימת בל"ד, באתר וואלה, 6 במרץ 2019
| סיעות הכנסת השש עשרה |
| --- | --- | --- |
| קואליציה | הליכוד • העבודה-מימד (העבודה ,מימד) • שינוי • קדימה • האיחוד הלאומי (ישראל ביתנו, מולדת, תקומה, אח"י) • מפד"ל • ישראל בעלייה |  |
| אופוזיציה | רע"ם • בל"ד • עם אחד • חד"ש-תע"ל (חד"ש, תע"ל) • מרצ-הבחירה הדמוקרטית-שח"ר (מרצ, הבחירה הדמוקרטית, תנועת שח"ר) • ש"ס • יהדות התורה (אגודת ישראל, דגל התורה) |  |
| סיעות הכנסת העשרים ואחת |
| --- | --- | --- |
|  | הליכוד • כחול לבן (חוסן לישראל, יש עתיד, תל"ם) • ש"ס • יהדות התורה (אגודת ישראל, דגל התורה) • חד"ש-תע"ל (חד"ש, תע"ל) • העבודה • ישראל ביתנו • איחוד מפלגות הימין (הבית היהודי, האיחוד הלאומי – תקומה) • מרצ • כולנו • רע"מ-בל"ד (רע"מ, בל"ד) |  |
| סיעות הכנסת העשרים וחמש |
| --- | --- | --- |
| קואליציה | הליכוד • ש"ס • יהדות התורה • הציונות הדתית (האיחוד הלאומי–תקומה) • הימין הממלכתי • נעם |  |
| אופוזיציה | יש עתיד • המחנה הממלכתי (כחול לבן חוסן לישראל) • עוצמה יהודית • ישראל ביתנו • רע"מ • חד"ש-תע"ל (חד"ש, תע"ל) • העבודה • ח"כ יחיד - עידן רול |  |
| רשימות שהתמודדו בבחירות לכנסת העשרים ואחת |
| --- | --- | --- |
| מיוצגות בכנסת ה-20 | הליכוד • העבודה • כחול לבן • כולנו • יהדות התורה • רע"מ-בל"ד • חד"ש-תע"ל • איחוד מפלגות הימין • ש"ס • מרצ • ישראל ביתנו • הימין החדש • גשר • צומת |  |
| לא מיוצגות בכנסת ה-20 | אחריות למייסדים • איחוד בני הברית • אני ואתה • ארץ ישראל שלנו • בט"ח • ברית עולם • כלכלה ירוקה - מדינה אחת • הפיראטים • הרשימה הממלכתית • הרשימה הערבית • התקווה לשינוי • זהות • זכויותינו בקולנו • חינוך • ישר • כבוד האדם • כולנו חברים נ נח • כל ישראל אחים • מגן • מהתחלה • מנהיגות חברתית • מפלגת האזרחים הוותיקים • פשוט אהבה • צדק חברתי • צדק לכל • קץ • שווים |  |
רשימות המועמדים לכנסת - באתר הכנסת • מפלגות בישראל • הכנסת • פוליטיקה של ישראל
| רשימות המתמודדות בבחירות לכנסת העשרים וחמש |
| --- | --- | --- |
| מיוצגות בכנסת ה-24 | הליכוד • יש עתיד • המחנה הממלכתי • ש"ס • העבודה • ישראל ביתנו • יהדות התורה • הציונות הדתית - עוצמה יהודית • מרצ • חד"ש-תע"ל • רע"מ • הבית היהודי • בל"ד • חופש כלכלי |  |
| לא מיוצגות בכנסת ה-24 | איחוד בני הברית • אנחנו • אני ואתה	• באומץ בשבילך • דעת טוב ורע וברית שבט אברהם – עלה ירוק ואוסרת אל איסלמיה • הגוש התנ"כי • הלב היהודי • המפלגה הכלכלית החדשה • העצמאים החדשים • הפיראטים • יש כיוון • ישראל חופשית דמוקרטית • כבוד האדם • כל קול קובע • מנהיגות חברתית • נתיב • סדר חדש • צו השעה • צומת • צעירים בוערים • קול הסביבה והחי • קמ"ה –  קידום מעמד הפרט • רשימת שלושים/ארבעים • שחר כוח חברתי * שמע |  |
רשימות המועמדים לכנסת - באתר הכנסת • מפלגות בישראל • הכנסת • פוליטיקה של ישראל
ערך זה הוא קצרמרבנושא ישראל. אתם מוזמנים לתרום לוויקיפדיה ו.
לוגו חד״ש-תע״ל בבחירות 2019
לוגו חד"ש-תע"ל בערבית בבחירות 2022
פרנק פרקר

| --- | --- |

פרנק פרקר, 1944
 לידה:  31 בינואר 1916 מילווקי 
 פטירה:  24 ביולי 1997 (בגיל 81) סן דייגו 
 מדינה:  ארצות הברית ארצות הברית
 יד חובטת:  ימין (חבטת גב היד ביד אחת)
 פעילות כמקצוען:  1949–1971 (כ־22 שנים) 
 יחידים
 מאזן קריירה:  38–9 
 דירוג שיא:  1 (1948)
 זכיות בטורנירים:  74
 שיאי גראנד סלאם
 זכיות 7 (טורנירי גראנד סלאם) 4 תחרויות גברים, 3 זוגות גברים
 אליפות צרפת הפתוחה:  זכייה (1948, 1949)
 וימבלדון:  חצי הגמר (1937 )
 אליפות ארצות הברית הפתוחה:  זכייה (1944, 1945)
 
פרנק פרקר (באנגלית: Frank Parker בפולנית:Franciszek Andrzej Pajkowski;‏ 31 בינואר 1916 – 24 ביולי 1997), היה טניסאי אמריקאי. אחד הטניסאים הבולטים בעולם בסוף שנות ה-40, כשלזכותו 7 זכיות בטורנירי גראנד סלאם בתחרויות הגברים וזוגות, השתתפות בגמרים של גביע דייוויס במדי נבחרת ארצות הברית.
ביוגרפיה

פרנצ'ישק פייקובסקי נולד במילווקי למשפחה של מהגרים מפולין. אמו הייתה אלמנה שגידלה 5 ילדים. בגיל 10 פרנצ'ישק החל לעזור בפרנסת המשפחה ועבד במועדון טניס מקומי כמגיש כדורים. מאמן מקומי מרסר בייסלי שם לב לכישרונו של הילד והחל לאמן אותו. בגיל 10 הוא ניצח בתחרות שנערכה בניו יורק. בגיל 15 הוא ניצח באליפות ארצות הברית לגילו. באותה תקופה הוא שינה את שמו לפרנק פרקר.
בשנת 1937 פרקר נכלל בנבחרת ארצות הברית וזכה איתה בתואר. באותה שנה פרקר הגיע לחצי הגמר באליפות וימבלדון.
בשנת 1938 פרקר התחתן עם אשתו לשעבר של מאמנו שהיית המבוגרת ממנו ב-20 שנים.
לאחר תחילת מלחמת העולם השנייה פרקר גויס לשורות צבא ארצות הברית אך היה מקבל חופשות להשתתפות באליפות ארצות הברית הפתוחה. לתחרות 1945 הוא הגיע במטוס צבאי ישר מחזית הלחימה וניצח בתחרות הגברים בפעם השנייה ברציפות.
בשנים 1948 ו-1949 פרקר ניצח בתחרות הגברים באליפות צרפת הפתוחה כאשר בשנת 1949 הוא ניצח גם באליפות זוגות גברים. בשנת 1949 פרקר ניצח באליפות וימבלדון.
באוקטובר 1949 פרקר חתם על חוזה עם בובי ריגס וג'ק קרמר והם ערכו מספר סבבי הופעות משחקי טניס. פרקר סיים להשתתף בתחרויות בשנת 1960. למרות זאת, משנת 1968 כאשר מקצוענים קיבלו רשות להשתתף בתחרויות הוא הופיע באליפות וימבלדון בגיל 52.
לאחר סיום קריירת הטניס פרקר עבד כאיש מכירות והחל משנת 1979 היה מאמן טניס.
ב-1964 פרקר התקבל להיכל התהילה של הטניס.
פרקר נפטר בשנת 1997 בסן דייגו.
הישגים

| 0 | 1 | 2 |
| --- | --- | --- |
| שנה | יריב בגמר | תוצאה |
| אליפות ארצות הברית הפתוחה 1942 | ארצות הברית טד שרודר | 6–8, 5–7, 6–3, 6–4, 2–6 |
| אליפות ארצות הברית הפתוחה 1944 | ארצות הברית ביל טלברט | 6–4, 3–6, 6–3, 6–3 |
| אליפות ארצות הברית הפתוחה 1945 | ארצות הברית ביל טלברט | 14–12, 6–1, 6–2 |
| אליפות ארצות הברית הפתוחה 1947 | ארצות הברית ג'ק קרמר | 6–4, 6–2, 1–6, 0–6, 3–6 |
| אליפות צרפת הפתוחה 1948 | צ'כוסלובקיה ירוסלב דרובני | 6–4, 7–5, 5–7, 8–6 |
| אליפות צרפת הפתוחה 1949 | ארצות הברית באדג' פאטי | 6–3, 1–6, 6–1, 6–4 |
חיל הים האתיופי

|  פרטים |
| --- | --- |
 מדינה:  אתיופיה אתיופיה
 שיוך:  חיל ים 
 אירועים ותאריכים
 תקופת הפעילות:  1955–1996 (כ־41 שנים) 
 
חיל הים האתיופי הידוע גם כצי האתיופי הקיסרי עד 1974, הוא שלוחה של כוח ההגנה הלאומי האתיופי שנוסד ב-1955. הוא הוקם ב-1996 לאחר קבלת עצמאותה של אריתריאה ב-1991 שהותירה את אתיופיה ללא חוף. בשנת 2019, חיל הים האתיופי הוקם מחדש בבאהיר דאר, אזור אמהרה, ליד אגם טאנה .
הצי האתיופי הקיסרי (1955–1974) > ייסוד חיל הים

אתיופיה רכשה קו חוף, נמלים וצבא בים האדום ב-1950 כשהאו"ם החליט לאחד את אריתריאה עם אתיופיה. ב-1955 נוסד הצי האתיופי הקיסרי, והבסיס הראשון (והראשוני) שלו - הבסיס הימי היילה סלאסי הראשון - הוקם במאסווה ב-1956. הצי קיבל את הספינה הראשונה שלו ב-1957. בתחילת שנות ה-60, בתי מלאכה ומתקנים אחרים היו בשלבי בנייה במסווה כדי להעניק לו יכולות בסיס ימי מלא.
הצי האתיופי הקיסרי (1955–1974) > אִרגוּן

בשנת 1958 הפך הצי לעצמאי לחלוטין, המאורגן כאחד משלושת השירותים החמושים האתיופיים - לצד צבא אתיופיה וחיל האוויר האתיופי - בפיקודו הכולל של הרמטכ"ל על הכוחות החמושים הקיסריים. לסגן מפקד חיל הים היה מפקדת צי באדיס אבבה. חיל הים תוכנן ונבנה כצי חוף לסיורים בחוף הים האדום.